ஜாவா சுமத்ரா தீவுகளில் வாழும் இவை அதிகபட்சமாகப் பார்த்தால் கூட 100க்கு மேல் கூட இன்று இருக்காது. அழிந்துவரும் ஐந்து வகை காண்டாமிருகங்களுள் மிகவும் மோசமான நிலையில் உள்ளது இதுதான். இவற்றுள் பல வியட்நாமில் இருந்துள்ளன. ஆனால், அவை அழிந்துவிட்டதாக 2011ல் அறிவிக்கப்பட்டது. அதற்கு முக்கியக் காரணம் அவற்றின் வாழ்விடத்தை அழித்த வியட்நாம் போர்தான். இப்போது இவை இந்தோனேசியாவின் உஜுங் குலோன் தேசியப் பூங்காவில் மட்டும்தாம் உள்ளன. மருத்துவகுணமுடைய கொம்புகளுக்காக அதிக அளவில் வேட்டையாடப்பட்டு கிட்டத்தட்ட அழிந்தேவிட்டன இந்தக் காண்டாமிருகங்கள். ஏறத்தாழ இதன் நெருங்கிய உறவினமான இந்திய ஒற்றைக்கொம்பு காண்டாமிருகமும் இதே நிலையில்தான் இருக்கிறது .